ПРЕПИС ОТ РЕШЕНИЕ № 460

ОТ ПРОТОКОЛ № 55/20.12.2013 Г.

НА ОбС-ЛОМ

По първа точка

Докладна записка № 185/06.12.2013 г. от Иво Иванов – Кмет на Община Лом относно: Необходимост от актуализация на Наредба за определяне и администриране на местните такси и цени на услуги на територията на Община Лом.

Ст. Панталеев подложи цялата докладна с приетите предложения за промяна на гласуване.

След проведеното гласуване с 19 гласа „за”, 1 глас „против” и 1 глас „въздържал се” Общинският съвет на Община Лом взе следното

**РЕШЕНИЕ**

**№ 460**

На основание чл. 21, ал.1, т. 23 и ал. 2 от Закона за местното самоуправление и местната администрация, Общински съвет Лом приема измененията на Наредбата за определяне и администриране на местните такси и цени на услуги на територията на Община Лом както следва:

1.Приема измененията на членове: 15;чл.30/1/; чл.32; 34/1/; 56/1/.

2.Приема нови членове: 15а; 63а; 70.

3.Приема новите наименования на услугите по СУНАУ, отразени в приложенията, чрез отмяна на старите приложения и приемане на новите, приведени в съответствие със СУНАУ както следва:

* Отменя Приложение 1в, Глава Втора Раздел ІІІ – стари наименования

Приема Приложение 1в, Глава Втора Раздел ІІІ – нови наименования

* Отменя Приложение 1е, Глава Втора Раздел VІ – стари наименования

Приема Приложение 1е, Глава Втора Раздел VІ – нови наименования

* Отменя Приложение 1ж, Глава Втора Раздел VІІ – стари наименования

Приема Приложение 1ж, Глава Втора Раздел VІІ – нови наименования

* Отменя Приложение 1з, Глава Втора Раздел VІІ – стари наименования

Приема Приложение 1з, Глава Втора Раздел VІІ – нови наименования

* Отменя Приложение 2 , Глава Втора Раздел ІХ – стари наименования

Приема Приложение 2, Глава Втора Раздел ІХ – нови наименования

|  |  |  |
| --- | --- | --- |
| било | става |  |
| Чл.15. (1) Във връзка с чл. 8, ал. 5 и 6 от ЗМДТ, от частта „сметосъбиране и сметоизвозване“ на такса битови отпадъци, се освобождават, както следва:  (2) За освобождаването от таксата се подава молба-декларация в срок до 30 ноември на предходната година, а за придобитите през годината имоти, декларацията за освобождаване се подава в 2-месечен срок от датата на придобиването му.  (6) Не се допуска уважаване на декларация подадена по реда и в срока по чл. 15 по отношение на онези данъчно задължени лица, които към 30 ноември имат непогасени задължения за имота. | Чл.15. (1) Във връзка с чл. 8, ал. 5 и 6 **и чл. 71** от ЗМДТ, от частта „сметосъбиране и сметоизвозване“ на такса битови отпадъци, се освобождават, както следва:   1. Общинските училища на територията на община Лом; 2. Имот на физически и юридически лица, който:    1. не се обитава трайно и целогодишно    2. не е деклариран като основно жилище    3. на адреса на имота няма адресно регистрирани лица    4. за имота няма просрочени задължения към Община Лом    5. не се ползва от съсобственик, ползвател или наемател    6. през цялата година за освобождаване, в имота няма да бъдат извършвани строителни и/или ремонтни дейности   (2)/ На основание чл.8, ал. 6 от ЗМДТ да се освободят от такса за почистване на обществени територии общинските училища и читалищата.  (3) За освобождаването от таксата се подава декларация по образец в срок до края на предходната година , а за придобитите през годината имоти, декларацията за освобождаване се подава в 2-месечен срок от датата на придобиването му.  х |  |
| х | чл.15а **(нов)** Не се събира такса за битови отпадъци за услугите, предоставени на молитвени домове, храмове и манастири, в които се извършва богослужебна дейност от законно регистрираните вероизповедания в страната. |  |
|  |  |  |
| Чл.30.(1) За ползване на детски ясли и детски градини родителите или настойниците дължат месечни такси в размери, определени от общинския съвет, както следва:  - за целодневни детски ясли - 25лева;  - за целодневни детски градини 26 лева  - за полудневни детски градини – без такса; | Чл.30.(1) За ползване на детски ясли и детски градини родителите, настойниците или семействата на роднини, близки или приемните семейства за децата, настанени по чл.26 от Закона за закрила на детето, заплащат месечна такса за дофинансиране на храненето и предоставяне на услуги извън държавните образователни изисквания, които не са включени в единните разходни стандарти за финансиране на делегираните от държавата дейности, както следва:  - Месечната такса за детски ясли - 32,00 лв.;  - Месечната такса за целодневни детски градини - 36,00 лв.;  - За полудневни детски градини - без такса; |  |
| Чл. 32. Таксата по чл.30 (1) се заплаща с 50 на 100 намаление за:  1. децата, на които поне един от родителите е I или II група инвалидност;  2. деца-полусираци, с един жив родител.  3. второ дете, когато двете деца са настанени в едно или различни детски заведения; | Чл. 32. С 50% намаление се заплаща такса по чл. 30, ал. 1 за следните групи деца:  1. Деца, на които поне един от родител е с I група инвалидност;  2. Второ дете в семейството, включително близнаци първо раждане, когато и двете деца посещават детско заведение на територията на Община Лом;  3. Дете, което се отглежда в семейство с друго дете с трайно увреждане;  4. Деца –полусираци, с един жив родител; |  |
| Чл.34. При отсъствие на децата таксата не се заплаща за времето, през което те ще отсъстват, при условие, че родителите предварително са уведомили писмено директора на детското заведение, респ. завеждащия детската ясла. | Чл. 34. (1) При отсъствие на дете, таксата не се заплаща за времето, когато то ще отсъства, при условие, че родителите или настойниците предварително са уведомили писмено директора на детското заведение.  (2) При преместване на дете от детско заведение в друго подобно или в училище, родителите или настойниците представят служебна бележка от изписващото заведение за липса на задължения по чл.30 на територията на Община Лом.  (3) При наличие на задължения по чл.30, дете не може да бъде записано в друго детско заведение или училище. Изключение се допуска при записване на подлежащи на обучение деца в първи клас.  (4) За ползване на детски градини в периода 01 юни– 31 август от деца, придобили удостоверение за завършена подготвителна група и подлежащи на прием в първи клас през текущата календарна година, се дължи месечна такса в размер, определен по реда на чл. 30, ал. 1, при спазване на преференциите, посочени по чл. 31, чл. 32 и чл.33 от Наредбата. |  |
| Чл.56(1)За извършени услуги по гражданското състояние се заплащат в лева следните такси в размери, определени от общинския съвет: | Чл.56. (1) За извършени услуги по гражданска регистрация и **актосъставяне** се заплащат в лева следните такси в размери, определени от Общински съвет, съгласно Приложение 1ж :  (3)(нова) **За извършване на административни услуги по „Местни данъци и такси”** се заплащат в лева следните такси в размери, определени от общинския съвет:  1. по производства за настаняване под наем, продажба, замени или учредяване на вещни права върху общински имоти;  2. за издаване на удостоверения за данъчни оценки  3. за издаване на удостоверения за декларирани данни, удостоверения за платен данък върху наследствата, служебна бележка за МПС и дубликат на квитанция за платен данък  4. за издаване на удостоверение за наличие или липса на задължения към общината |  |
| х | Чл.63а.**(нов)**За приемането и обработката на заявления за предложения до Общински съвет Лом за отпускане на персонални пенсии съгл.чл.7 ал.4 т.3 във връзка с чл.92 от Кодекса за социално осигуряване, такса не се заплаща. |  |
| х | Чл.70а **(нов)** За регистрация на пътни превозни средства с жива тяга на основание чл.167 ал.2 т.4 от Закона за движение по пътищата, се заплаща такса съгласно приложение 2 , Глава втора, раздел 9. |  |
| **х** | х |  |
| х | х |  |

ПРОТОКОЛЧИК: ПРЕДСЕДАТЕЛ НА ОбС-ЛОМ:

/А. Ангелова/ /Ст. Панталеев/

ПРЕПИС ОТ РЕШЕНИЕ № 461

ОТ ПРОТОКОЛ № 55/20.12.2013 Г.

НА ОбС-ЛОМ

По втора точка

Докладна записка № 186/06.12.2013 г. от Иво Иванов – Кмет на Община Лом относно: Необходимост от актуализация на Наредба за определяне на размера на местните данъци на територията на Община Лом.

Т. Тодоров поиска разяснение на чл. 36 от Наредбата.

Ст. Панталеев подложи докладна на гласуване.

След проведеното гласуване с 20 гласа „за” Общинският съвет на Община Лом взе следното

**РЕШЕНИЕ**

**№ 461**

На основание чл. 21, ал.1, т.23 и ал. 2 от Закона за местното самоуправление и местната администрация и във връзка с публикуваното в ДВ бр.101 на 22.11.2013 г. изменение и допълнение на Закона за местните данъци и такси , общински съвет Лом приема изменение на Наредбата за определяне размера на местните данъци на територията на Община Лом както следва:.

|  |  |  |
| --- | --- | --- |
| било | става |  |
| **Раздел І Данък върху недвижимите имоти** | | |
| Чл.6 (4) – (отменена с РОбС №650/22.12.2010 г.) Не се облагат с данък недвижимите имоти с данъчна оценка до 1680 лв. включително. | Чл.6 (4) Не се облагат с данък недвижимите имоти с данъчна оценка до 1680 лв. включително. |  |
| **Раздел ІІІ Данък при придобиване на имущества по дарение и по възмезден начин** | | |
| х | Чл.36 Нова ал.3 Службата по вписванията, уведомява община Лом в 7-дневен срок от деня, следващ вписването на прехвърлените, учредените, изменените или прекратените вещни права върху недвижими имоти, а органите на Министерството на вътрешните работи и другите компетентни органи уведомяват в 7-дневен срок за регистрираните, отчислените и спрените от движение моторни превозни средства, като за регистрираните превозни средства задължително предоставят информация за екологичната категория, когато такава е налична. Седемдневния срок тече от деня на регистрирането, отчисляването или спирането от движение на превозното средство. |  |
| **Раздел ІV Данък върху превозните средства** | | |
| **Чл.44.** (1) За превозните средства с мощност на двигателя до 74 kW вкл., снабдени с действащи катализаторни устройства, данъкът се заплаща с 50 на сто намаление.  (2) За автобусите, товарните автомобили, влекачите за ремарке и седловите влекачи, снабдени с "екодвигатели", съответстващи на стандартите "Евро 2", "Евро 3", "Евро 4" и "Евро 5", данъкът по чл. 55, ал. 5, 6 ,7 и 13 от ЗМДТ се заплаща с 50 на сто намаление.  (3) За автобуси, извършващи обществен превоз на пътници по редовни автобусни линии в градовете и в слабонаселените планински и гранични райони, които се субсидират от общините, данъкът се заплаща в размер 10 на сто от размера, определен по реда на чл. 55, ал. 5 от Закона за местните данъци и такси, при условие че не се използват за други цели. | **Чл.44.** (1) За превозните средства с мощност на двигателя до 74 kW вкл., снабдени с действащи катализаторни устройства и несъответстващи на екологичните категории "Евро 3", "Евро 4", "Евро 5", "Евро 6" и "EEV", определеният по чл.55 данък за съответната година се заплаща с намаление от **30 на сто**.  (2) Нова За превозните средства с мощност на двигателя до 74 kW включително и съответстващи на екологични категории "Евро 3" и "Евро 4" данъкът се заплаща с 50 на сто намаление, а за съответстващите на "Евро 5" и "Евро 6" - с 60 на сто намаление, от определения по чл. 55, ал. 1 и 3 данък.  (3) За автобусите, товарните автомобили, влекачите за ремарке и седловите влекачи с двигатели, съответстващи на екологични категории "Евро 3" и "Евро 4", данъкът се заплаща с 40 на сто намаление, а за съответстващите на "Евро 5", "Евро 6" и "ЕЕV" - с 50 на сто намаление, от определения по чл. 55, ал. 5, 6, 7 и 13 данък.  (4) За автобуси, извършващи обществен превоз на пътници по редовни автобусни линии в градовете и в слабонаселените планински и гранични райони, които се субсидират от общините, данъкът се заплаща в размер 10 на сто от размера, определен по реда на чл. 55, ал. 5, при условие че не се използват за други цели.  (5) Нова Екологичните категории "Евро 3", "Евро 4", "Евро 5", "Евро 6" и "ЕЕV" се удостоверяват чрез предоставяне на документ, от който е видно съответствието на превозното средство с определената от производителя екологична категория. |  |
| **Раздел VI. Туристически данък** | | |
| **Чл.55.** (1) С туристически данък се облагат нощувките в средствата за подслон и местата за настаняване по смисъла на Закона за туризма.  (2) Размерът на дължимия данък за средствата за подслон и местата за настаняване се определя, както следва:  1. категория 1 звезда – 0,20 лв. за нощувка;  2. категория 2 звезди – 0,30 лв. за нощувка;  3. категория 3 звезди – 0,40 лв. за нощувка.  (3) Минималният размер на данъка за една календарна година, не може да бъде по-малък от данъка, който би бил дължим при 30 процентова заетост на легловата база в туристическия обект.  (4) Лицата, предоставящи услугата настаняване в средствата за подслон и местата за настаняване, в срок два месеца от влизането в сила на тази наредба, предоставят писмена декларация с информация за броя на леглата в средството за подслон или мястото за настаняване пред категоризиращия орган по чл.52 от Закона за туризма. | **Чл.55.** (1) С туристически данък се облагат нощувките в средствата за подслон и местата за настаняване по смисъла на Закона за туризма.  (2) Размерът на дължимия данък за средствата за подслон и местата за настаняване се определя, както следва:  1. категория 1 звезда – 0,20 лв. за нощувка;  2. категория 2 звезди – 0,30 лв. за нощувка;  3. категория 3 звезди – 0,40 лв. за нощувка.  (3) Лицата по ал. 1 са длъжни ежемесечно до 10-то число, да подават справка-декларация в община Лом за броя на реализираните нощувки за изминалия месец;    (4) Размерът на дължимия данък за календарния месец се определя, като броят на предоставените нощувки за месеца се умножи по размера на данъка по ал. 2.  (5) Дължимият данък по ал. 4 се внася от данъчно задължените лица до 15-о число на месеца, следващ месеца, през който са предоставени нощувките. |  |

ПРОТОКОЛЧИК: ПРЕДСЕДАТЕЛ НА ОбС-ЛОМ:

/А. Ангелова/ /Ст. Панталеев/